SET ร่วงท้ายตลาดฯ 8 จุด หลุดแนวรับ 1,580! หลังนลท.เทขายก่อนหยุดยาวปีใหม่
SET ร่วงท้ายตลาดฯ 8 จุด หลุดแนวรับ 1,580! หลังนลท.เทขายก่อนหยุดยาวปีใหม่ โดยดัชนีตลาดหุ้นไทย ณ เวลา 16.24 น. อยู่ที่ระดับ 1,570.98 จุด ลบ 8.05 จุด หรือ 0.51% มูลค่าการซื้อขาย 3.36 หมื่นล้านบาท
27 ธ.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 16.24 น. อยู่ที่ระดับ 1,570.98 จุด ลบ 8.05 จุด หรือ 0.51% มูลค่าการซื้อขาย 3.36 หมื่นล้านบาท 

ด้าน บล.กสิกรไทย ระบุในบทวิเคราะห์ SET เคลื่อนไหวอยู่ระหว่าง 1582-1588 ขณะที่ ปิดตลาดในช่วงเช้าอยู่ที่ระดับ 1586.97 จุด เพิ่มขึ้น 7.94 จุด หรือ +0.50% ด้วยมูลค่าซื้อขายรวม 1.44 หมื่นล้านบาท
โดยเช้านี้ SET เปิดกระโดดข้ามผ่านแนวต้านบริเวณ 1580 มากกว่าคาด ในขณะที่ด้านสัญญาณของ MACD ระดับวัน ยังคงไต่ระดับขึ้นเหนือ Signal line แต่ด้านสัญญาณของ RSI ระดับชั่วโมง แกว่งตัวในเขตซื้อมาก เสียงที่ SET จะเผชิญความผันผวนที่สูงขึ้น โดยมีระดับแนวต้านที่ 1590 และ 1600 ขณะที่ด้านแนวรองรับแรกยกตัวขึ้นมาอยู่ทีบริเวณ 1580 และมีระดับแนวรองรับถัดไปที่บริเวณ 1575
ขณะที่ บล.ฟิลลิป ระบุว่า ตลาดหุ้นบ่ายนี้ ผันผวนในแดนบวก: บ่ายนี้คาดตลาดหุ้นไทยยังสามารถแกว่งตัวต่อได้ในแดนบวกอย่างต่อเนื่อง บนแนวโน้มข้อตกลงการค้าสหรัฐ-จีนที่ดูดีขึ้นและมีความเป็นไปได้มากขึ้นเรื่อยๆ อย่างไรก็ตามมูลค่าการซื้อขายวันนี้ไม่น่ามากนัก เนื่องจากเข้าสู่ช่วงเทศกาลวันหยุดปีใหม่ จึงคาดนักลงทุนสถาบันจะเป็นผู้เล่นหลักในวันนี้ ทางฝ่ายยังคาดหวังการทำราคาปิดบัญชีพร้อมกับแรงซื้อ LTF ของนักลงทุนสถาบันในช่วงโค้งสุดท้าย โดยใน 4 วันทำการที่ผ่านมา นักลงทุนสถาบันซื้อสุทธิแล้วทั้งสิ้น 3,726 ลบ. ใกล้เคียงค่าเฉลี่ยย้อนหลัง 7 ปี ในช่วงสัปดาห์สุดท้ายของปีมีมูลค่าการซื้อสุทธิที่ประมาณ 4,044 ลบ. โดยสรุปจึงคาดบ่ายนี้ตลาดจะเคลื่อนไหวอิงทางบวกอย่างจำกัดระหว่าง 1580 – 1595 จุด